Overloaded: The Singles Collection
„Overloaded“ yra kolekcija geriausių singlų, videoklipų, remiksų, kurie sutalpinti viename albume. Tai Jungtinės Karalystės merginų pop grupė „Sugababes“ albumas, 2006 m. lapkričio mėnesį išleistas įrašų kompanijos „Island Records“. Iš albumo išleistas tik vienas singlas – „Easy“. Albumo pavadinimas yra kilęs iš „Sugababes“ debiutinio singlo „Overload“. „Overloaded“ susideda iš keturių dalių: singlų kolekcija, remiksų kolekcija, „Sugababes“ gyvi pasirodymai ir video kolekcija. Taip pat tai yra antrasis, (pirmasis buvo „One Touch“), „Sugababes“ albumas išleistas Meksikoje. Albume yra dvi naujos dainos „Easy“ ir „Good To Be Gone“. Be to, albume singlai nėra iš naujo įrašyti, todėl galima išgirsti buvusių narių Mutya Buena ir Siobhan Donaghy vokalus.